Dobrý deň,

posielame vám aktuálne informácie k situácii s COVID-19:

Ďalšie aktivity Slovenskej komory zubných lekárov:

* transformujeme nami vypracované Odporúčania SKZL na Metodické usmernenie MZ SR o postupoch zubnolekárskej starostlivosti, ktoré v krátkej dobe vyjde a bude mať celoplošné pôsobenie na Slovensku
* vytvorili sme tím odborníkov, ktorí pripravujú špecifikácie nových hygienicko-epidemiologických postupov vzhľadom k aktuálnej pandémii COVID-19
* pracujeme na tvorbe karanténnych centier, ktoré budú poskytovať zubnolekársku starostlivosť  pacientom pozitívnych na COVID 19, alebo pacientom v karanténe
* stále odporúčame pracovať podľa súčasných odporúčaní VÚC, ktoré sú spracované v súčinnosti s [odporúčaniami SKZL](https://www.skzl.sk/storage/clanky/Aktuality/COVID-19/ZUBNE_OSETRENIE_POKYNY_ZL-1.pdf)
* SKZL jedná na úrovni NR SR a apeluje na vládu SR zahrnúť zubnolekárske ambulancie do ekonomických opatrení pre podnikateľov a živnostníkov postihnutých pandemickými reštrikciami

* Vláda a parlament je nový, mnohí sa v našej problematike neorientujú, chceme komunikovať naše okruhy a otázky aj s novozvolenými poslancami NR SR. Budeme radi za každý kontakt, ktorý posuniete prezidentovi SKZL, aby mohol hájiť záujmy všetkých zubných lekárov na Slovensku aj tomto zložitom období

* Dnes vystúpil prezident SKZL MUDr. Igor Moravčík v TA3, v relácii [Tak Takto](https://www.ta3.com/clanok/1179287/nakaza-a-zubne-ambulancie.html) s redaktorkou Ankou Žitnou. Relácia bola skrátená na 10 min. z pôvodných 20 kvôli mimoriadnym brífingom členov vlády. Zároveň prezentoval názory k situácii do spravodajstva TA3.

* Dnes prezentoval premiér I. Matovič [Opatrenia](https://www.vlada.gov.sk/imatovic-opatrenia-ktore-sme-prijali-zvysuju-ochranu-najma-ludi-nad-65-rokov/), ktoré prijala vláda a majú chrániť hlavne ľudí nad 65 rokov

"Vzhľadom na výnimočnú epidemiologickú situáciu v Slovenskej republike si Slovenská komora zubných lekárov dovoľuje zaslať aktuálne informácie touto formou všetkým zubným lekárom, bez ohľadu na členstvo, ktorých emailové adresy má vedené v registri. Ak si zasielanie aktuálnych informácii o tejto epidemiologickej situácii neželáte, prosím informujte nás o tom na mail register@skzl.sk. Vašej žiadosti samozrejme vyhovieme“.

Slovenská komora zubných lekárov

Fibichova 14

821 05 Bratislava